**Skaičių rašymo atmintinė**

* **Arabiškų ir romėniškų skaičių**tekste rašymo taisyklės išdėstytos ir leidinyje „Lietuvių kalbos rašyba ir skyryba“ (V., 1992).
* Daiktų kiekį žymintys skaičiai rašomi arabiškais skaitmenimis, pvz.: **24 puslapiai, 15** **lapų, 6 egzemplioriai**.
* Daiktų eilę žymintys skaičiai gali būti rašomi ir arabiškais, ir romėniškais skaitmenimis, pvz**.: 5 skyrius ir V skyrius,**betsu trumpiniu nr. rašomas tik arabiškas skaičius, pvz., **Nr. 2; 20 amžius ir XX amžius,**bet **10 valanda**, irgi rašomas tik arabiškas skaičius..
* Sakinyje prie arabiškų skaičių po brūkšnelio galima pridėti kelintinio įvardžiuotinio arba paprastojo skaitvardžio galūnes: **4-as, -a, -asis , -oji.**
* **Romėniškiems** **skaitmenims galūnės nededamos,**pvz.:II skyrius, XII festivalis.
* Teksto skirstymą skyriais, skirsniais, punktais ir jų pastraipomis, punktų papunkčiais reglamentuoja Teisės aktų projektų rengimo rekomendacijos ( 2021 m. lapkričio 18 d. redakcija)
* **Skyriai ir skirsniai žymimi romėniškais** (IV, XX, I, II) **skaitmenimis ir turi pavadinimus**. **Punktai**(2., 3. 13.) **ir papunkčiai** (1.1., 1.2., 1.3.) **žymimi arabiškais skaitmenimis** ir visame tekste numeruojami **iš eilės**. Kai papunkčius sudaro sakinys, jie pradedami rašyti didžiąja raide, kai sudaro dalį sakinio, jie pradedami rašyti mažąja raide ir atskiriami vienas nuo kito kabliataškiu. Punktų pastraipos nenumeruojamos.
* Jei tekste pateikiami skaičiai turi matavimo vienetą, juos reikia rašyti skaitmenimis (pvz., **260 km; 20,06 m; 20,- Eur** Kai rašomos sutartys ar kiti finansiniai dokumentai, tai lėšų sumas rašome ir skaičiais, ir žodžiais. Pvz.: **Mokėjimo pavedimu reikia pervesti 265 (Du šimtus** **šešiasdešimt penkis) litus.** Po sutrumpinimų **Lt (**litai) ir **ct** (centai) taškai nededami, išskyrus sakinio galą.
* Atkreipkite dėmesį į sutrumpinimą **LT – tai Lietuvos Respublikos kodas**. Jis rašomas prie pašto indekso taip **LT-68307**.
* Jei reikia nurodyti laiko tarpą, nuo kada iki kada kas nors vyks, tarp skaičių nepaliekant tarpelių rašomas **brūkšnys (ne brūkšnelis**), o valandos, dienos ir kt. santrumpos rašomos po paskutinio skaitmens **9.00–10.30 val.** arba **2005 m. birželio 20–27 d.; 2012–2015 m**.